Nolikuma 1.pielikums

Iepirkumam „Pašvaldībai piederošo autoceļu un ielu ceļa klātnes planēšana un profilēšana – Raiskuma, Straupes un Stalbes pagastos”, ID Nr. PAP 2024/9/1

TEHNISKĀ SPECIFIKĀCIJA 

1.daļai “RAISKUMA PAGASTS”, 2. daļai “STRAUPES PAGASTS” un 
3.daļai “STALBES PAGASTS”
1. Vispārējā nodaļa
Uzņēmējam veicot darbus jāievēro un jānodrošina Latvijas Republikas  spēkā esošo normatīvo aktu prasību izpilde. 

Pasūtītāja uzdotie darbi uzņēmējam jāizpilda  saskaņā ar noteikto darba izpildes specifiku un prasībām. Darbu izpildē, izmantojamo iekārtu izvēlē, pielietojamo materiālu nodrošināšanā, kvalitatīvo prasību ievērošanā uzņēmējam jāvadās saskaņā ar Ministru kabineta 07.01.2021. noteikumiem Nr.26 “Noteikumi par valsts un pašvaldības autoceļu ikdienas uzturēšanas prasībām un to izpildes kontroli’’ un dokumentu “Autoceļu būvdarbu specifikācijas 2023” (https://lvceli.lv/wp-content/uploads/2022/04/ABS_2023_25mar2022.pdf). 

2. Tehnoloģiju piemērošana

Pasūtītājs pieņem apmaksai tikai tos darbus, kas izpildīti atbilstoši šo specifikāciju prasībām. Ja uzņēmējs vēlas lietot atšķirīgas tehnoloģijas no šajā specifikācijā dotajām, tad uzņēmējam jāpierāda pasūtītājam jauno tehnoloģiju līdzvērtība vai pārākums. Tikai pēc tam, kad tas ir pierādīts un pasūtītājs ir devis rakstisku atļauju šo jauno tehnoloģiju lietošanai, uzņēmējs drīkst pielietot atšķirīgu tehnoloģiju no specifikācijā dotajām.

3. Darbu izpildes mehānismi

Uzņēmējs pakalpojuma sniegšanai izmanto tehnisko aprīkojumu: autogreiders ar aprīkojumu - vidējā lāpsta un aizmugurējais izlīdzinātājs. Piedāvājumā uzņēmējs norāda tehnikas nosaukumu, izgatavotāju, izgatavošanas gadu, svarīgākos tehniskos datus ( tehniskās pases kopija).

4. Apkārtējās vides aizsardzība
Uzņēmējam jāveic darbi tā, lai to ietekme uz apkārtējo vidi ir pēc iespējas minimāla. Uzņēmējs ir atbildīgs par darbu izpildes laikā un rezultātā nodarītajiem zaudējumiem apkārtējai videi, kas radušies uzņēmējam neievērojot normatīvo aktu prasības.

5. Vienības cena

Vienības cenā uzņēmējam jāietver visas nodevas, nodokļi, izņemot pievienotās vērtības nodoklis, un saprātīgi paredzamās izmaksas, kas ir nepieciešamas šajā specifikācijā dotā darba uzdevuma  kvalitatīvai izpildei. Vienības cena jāietver pārbrauciens līdz darba vietai, darba veikšanas pasākums un pārbrauciens līdz nākošai darba vietai vai atgriešanās ražošanas bāzē.

Ceļa klātnes profilēšana un planēšana
Mērķis:

Paaugstināt satiksmes drošību, nodrošināt ceļa klātnes līdzenumu, ūdens atvadi no tās, uzlabojot vai saglabājot esošo šķērskritumu.

Mērvienība:

Apstrādātā ceļa garums kilometros (km).

Iekārtas:

Autogreiders ar aprīkojumu  - vidējā lāpsta un aizmugurējais izlīdzinātājs.

Darba izpildes specifika:

Planējot ceļa klātni nolīdzina šķērsvilnīšus, 3 – 4 cm dziļas bedrītes, nelielus iesēdumus un citas deformācijas. Vajadzības gadījumā attīrot ceļa klātni no svešķermeņiem. Planēšanu veic pie minerālā materiāla optimālā mitruma. Planēšanu veic virzienā no ceļa klātnes šķautnes uz asi.
Prasības izpildītam darbam:

· Pēc planēšanas ceļa klātnei jābūt līdzenai visā platumā, bez šķērsviļņiem, vaļņiem garenvirzienā un bedrēm. Uz ceļa klātnes nedrīkst atrasties velēna vai akmeņi, kas lielāki par 70 mm. Seguma malās nedrīkst palikt planēšanas procesā radušies vaļņi;

· Pēc planēšanas vai profilēšanas taisnos posmus un liela rādiusa līknēs jābūt 3% - 5% lielam pareiza virziena šķērskritumam, pārējās līknēs jābūt pareiza virziena virāžai ar šķērskritumu līdz 6% (ieskaitot);
· Pēc planēšanas grants, šķembu vai grunts seguma sajūguma vietai ar melno segumu vai tiltu klājumu jābūt līdzenai;

· Darba dienas beigās nedrīkst palikt neizlīdzināts valnis. Ja nav iespējams valni izlīdzināt, tad šādā ceļa posmā jāuzstāda nepieciešamie satiksmes organizācijas līdzekļi.
Uzmērījumi un kvalitātes novērtējums:

Izpildītais darbs kontrolējams visā darbu izpildes teritorijā, neatbilstības gadījumā, veicot nepieciešamos pasākumus prasību nodrošināšanā.
Citi nosacījumi:

1. Darbi tiek veikti pēc nepieciešamības, atkarībā no laika apstākļiem un pasūtītāja budžeta iespējām, vadoties pēc Pasūtītāja atsevišķiem pasūtījumiem, tie var nesasniegt iepirkuma nolikumā norādīto maksimālo apjomu.

2. Precīzu darba vietu, darba veidu, apjomu (km) un darba uzsākšanas un pabeigšanas termiņu Pasūtītājs noteiks pamatojoties uz noslēgto līgumu – par nepieciešamo darbu veikšanu Pasūtītājs informēs Pretendentu telefoniski vai Pretendenta norādītajā e-pasta adresē. 
3. Darba uzdevumā noteikto darbu izpilde ir jāuzsāk ne vēlāk kā 12 stundu laikā pēc darba uzdevuma saņemšanas un darbus jāizpilda ne vēlāk kā 24 stundu laikā no pasūtījuma saņemšanas brīža vai ar Pušu pārstāvjiem saskaņotajā laikā.
4. Pasūtītājs veic Izpildītājam samaksu saskaņā ar līguma noteikumiem par faktiski paveikto darbu. Pasūtītājam līguma darbības laikā ir tiesības samazināt remontdarbu apjomu nesasniedzot kopējo līguma summu.

5. Ja laika apstākļu vai citu objektīvu iemeslu dēļ pieaugs ceļu remontdarbu apjoms, pieļaujama līguma apjoma palielināšana ne vairāk kā 10 % apmērā no līguma summas, slēdzot rakstveida vienošanos starp Pusēm par grozījumu izdarīšanu līgumā, nemainot Izpildītāja piedāvātās vienību cenas darbiem un materiāliem.
6. Līguma izpildes termiņš 1 gads no līguma noslēgšanas dienas, t.i. līdz 2025.gada 31.martam.
1

